شەفەق
نیوز/ پەرلەمانتار موحسن مەندەلاوی وە پۆست جیگر یەکەم سەرۆک ئەنجومەن نوینەرەیل عراق
سەرکەفت.
پەیامنێر
ئاژانس شەفەق نيوز وت: پەرلەمان لە دانیشتن ئمڕووی، وە زۆرینە دەنگ وە مەندەلاوی دا
ئەرا ئی پۆستە، لە پشت حاکم زاملی لە رەوت سەدر ک دەسکیشادەو.
مەندەلاوی
 کورد فەیلیە، ٢٠٣ دەنگ لە ئامادەبویەیل بویە
بەشی.
هەرلە
پەرلەمانتار یاسر حوسەینی و پەرلەمانتار باسم خەشان لەبان ئەو پۆستە رکابەری مەندەلاوی
کردن، ک یەکەمەگە ٧ دەنگ وەرگرد ودویەمەگە ١٧ دەنگ.
لەلای
خوەییش، بەرهەم ساڵح سەرۆک کۆمار،  پیرووزبایی
لە محمد حەلبووسی کرد وە بوونەی نووەکردن بڕوایی ئەرای جویر سەرۆک ئەنجومەن
نوینەرەیل، و هەمیش لە موحسن مەندەلاوی وە بوونەی هەڵوژاردنی جویر جیگر یەکەم سەرۆک
ئەنجومەن نوینەرەیل.
ساڵح
لە بەیاننامەیگ ئمڕوو باس دڵسووزترین ئارەزوەیلی ئەرا سەرکەفتیان لە جیوەجیکردن ئەرکەیل
نیشتمانی ودەستوورییان کرد.
